Oberta la convocatòria CampD.Lab per a jóvens creadors de Sagunt i la comarca
13 d’abril 2021

![Imagen 1](/media/dpelnoyx/98c_m1.jpg)![Imagen 2](/media/fqkpusjy/c_guillermo-sampedro-r.jpg)

​El Departament de Joventut i Infància de l'Ajuntament de Sagunt, en col·laboració amb FreePaella (Estudi creatiu del Port de Sagunt), ha organitzat un laboratori de projectes audiovisuals del Camp de Morvedre per a l'impuls, desenvolupament i difusió de les iniciatives de jóvens creadors del territori denominat CampD.Lab.

Este laboratori oferix la possibilitat d'analitzar, desenvolupar i pontenciar la idea, projecte o peça en fase de producció al costat de professionals del sector amb la finalitat de trobar els camins per a fer realitat l'obra audiovisual i donar-la a conéixer independentment del seu format final. CompD.Lab admet projectes de curtmetratge, llargmetratge, guió, documental, vídeo art, performance audiovisual, videoclip o qualsevol tipus de proposta, sense importar el nivell de complexitat o desenvolupament actual d'esta.

El regidor de joventut, Guillermo Sampedro, ho explica així: «**El que pretenem des de la regidoria és seguir amb la nostra aposta pels jóvens creadors, animar-los amb les seues propostes perquè les desenvolupen i les llancen. Volem analitzar, desenvolupar i potenciar les seues idees, produir-les juntament amb professionals del sector audiovisual, i treballar de manera conjunta per a fer que estos artistes menors de 30 anys facen realitat la seua obra audiovisual i donar-la a conéixer, siga el que siga el seu format final. Amb esta iniciativa volem ajudar i assessorar els nostres creadors, donar-los una espenta perquè desenvolupen les seues propostes i creacions**».

En el laboratori es realitzaran les següents activitats: assistència al desenvolupament de projectes audiovisuals, tutories creatives individuals, consultoria professional, seguiment de projectes durant fases de desenvolupament i/o producció, sessions de formació individual per professionals del sector, estudi de fonts de finançament i també ajuda a la difusió i distribució del projecte acabat. Les activitats es realitzaran de manera presencial de 9 a 14 h en el Casal Jove del Port de Sagunt (c/ Vent de Marinada s/n).

La inscripció estarà oberta des del 14 d'abril fins al 15 de maig, enviant un email a [campdlab@freepaella.com](mailto:campdlab@freepaella.com). Les sol·licituds presentades optaran a formar part del programa CampDLab 2021.

Per a més informació es pot consultar a través del correu [campdlab@freepaella.com](mailto:campdlab@freepaella.com).​

 ![](/media/5xxh2dfn/99c_cartel.jpg)

*   [](http://www.facebook.com/sharer.php?u=https://aytosagunto.es/va/actualitat/oberta-la-convocatoria-campd-lab-per-a-jovens-creadors-de-sagunt-i-la-comarca/ "Facebook")
*   [](http://twitter.com/share?url=https://aytosagunto.es/va/actualitat/oberta-la-convocatoria-campd-lab-per-a-jovens-creadors-de-sagunt-i-la-comarca/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/oberta-la-convocatoria-campd-lab-per-a-jovens-creadors-de-sagunt-i-la-comarca/ "Linked In")
*   [](mailto:?body=https://aytosagunto.es/va/actualitat/oberta-la-convocatoria-campd-lab-per-a-jovens-creadors-de-sagunt-i-la-comarca/)